b'\n_START_ARTICLE_\nFrank Foley\n_START_SECTION_\nResten av krigen\n_START_PARAGRAPH_\nEtter det korte oppholdet i Norge 1939-1940 ledet han i noen m\xc3\xa5neder etterretningstjenestens avdeling for Skandinavia/Norge, han ble etterfulgt av J.B. Newill som ogs\xc3\xa5 hadde v\xc3\xa6rt i Norge 9. april. Newill ble i sin tur etterfulgt av Eric Welsh. Fra 1941 til 1942 ledet Foley avh\xc3\xb8rene av Rudolf Hess, Hitlers stedfortreder som p\xc3\xa5 egen h\xc3\xa5nd hadde reist med fly til Storbritannia. Foley konkluderte etterhvert med at Hess visste lite og at han ikke var mentalt frisk. I september 1940 skrev Albrecht Haushofer til Hertug av Hamilton og foreslo et m\xc3\xb8te i Lisboa. I januar 1941 reiste Foley sammen med Reid til Lisboa, trolig for \xc3\xa5 vurdere om henvendelsen fra Haushofer kunne danne grunnlaget for en hemmelig operasjon. Katharine (Kay) Foleys etterlatte dagb\xc3\xb8ker kaster lys over denne underlige episoden i andre verdenskrig. I 1942 tok Foley over ledelsen av MI6 \xc2\xabdouble-cross\xc2\xbb avdeling. If\xc3\xb8lge Kramish var Foley en av dem som vurderte om den s\xc3\xa5kalte Oslorapporten var ekte.'